Skool vier 118 bestaansjare | Netwerk24
Skool vier 118 bestaansjare
Die Hoërskool Voortrekker in Bethlehem het op 1 September 118 bestaansjare gevier.Foto: Verskaf
Op 1 September het die Hoërskool Voortrekker in Bethlehem 118 bestaansjare gevier.
Benette Brits, die skool se bemarkingshoof, skryf op Facebook: Dit is 1870 en daar word skoolgehou in die NG kerk se saal. Die aantekening in die skool se dagboek lees "met een grasdak en zonder zolder". Altesaam 14 jaar later word die hoeksteen van die Meisieseminarie gelê.
In 1902, aan die einde van die Anglo-Boereoorlog, word hierdie skool as die Bethlehem High School/Bethlehem Middelbare Skool gestig. Die eerste skoolhoof was dr. George Clarke. In 1938 kry die skool ook sy huidige naam: Bethlehem Voortrekker Hoërskool.
Die jaar 1952 is die jaar van gebeurtenisse. Die hoeksteen vir die "nuwe skool" word gelê.
In 1955 word die "nuwe skool" betrek, waar die huidige Truida Kestell-skool vandag is. Tom van Vollenhoven word die skool se eerste Springbok-rugbyspeler.
Voortrekker se huidige skoolhoof, G.H. Coetzee, word in 2012 saam met die 110 jaar-feesvieringe as die 12de skoolhoof aangestel.